**Storia Lorenzo Panepinto**

U sidici di maju a prima sira,
lu tempu scuru e luna nun cci nn’era.

Lempji scillirati e traditura,
nun vosinu addrumari li lampera.

A lu paisi quantu luttu c’era
quannu arrivau la figlia criatura.

Patruzzu miu, comu fazzu ora
ca piccilidda cci a arristau sula.

E don Loranzo va a la sipultura
accumpagnatu di tutta la lega.

Accumpagnato di tutta la lega
ognunu la so lingua studiava.

Ognunu la so lingua studiava
a don Lorenzu la vita liggeva

Chiangimmu tutti genti siciliani:
muriu lu patri chi dava lu pani.

Comprici sunnu gli affittajola
macari agenti di cancillaria.

A li putenti chistu un ci calava
ca don Lorenzu l’occhi nni grapria.

E p’aviri a lu populu aiutatu
a don Lorenzu ci finì ammazzatu.

*E p’aviri a lu populu aiutatu
a don Lorenzu ci finì ammazzatu.*